#  INDOKOLÁS

**a 2023. évi költségvetési rendelet III. számú módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***
* A feladatalapú támogatások 2023. október havi elszámolása alapján 35.734 eFt többletbevételünk keletkezett. A növekedés elsődleges indoka, hogy a „Települési önkormányzatok egyes köznevelési feladatainak támogatása” és a „Települési önkormányzatok egyes szociális és gyermekjóléti feladatainak támogatás” jogcímekhez kapcsolódó fajlagos összegek a 68/2023. (III.10.) korm.rendelet 2023. október 6-tól hatályos módosítása alapján növekedtek.

Továbbá a szociális feladatok támogatásának növekedése a szociális étkeztetést igénybe vevők és az időskorúak nappali ellátása esetében az ellátottak számának növekedéséből ered, mivel az ellátást biztosító szakmai egységek hétvégi és ünnepnapokon újra nyitva tartanak.

A „Települési önkormányzatok gyermekétkeztetési feladatainak támogatása” jogcímen történt támogatás csökkenés indoka, hogy az év közbeni elszámolások már folyamatosan az étkeztetést ténylegesen igénybe vevők létszámát mutatják, tehát a tervezetthez képest módosítani szükséges az igénybevevői létszámokat.

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 59.633 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató, valamint az Egyesített Bölcsődei Intézmény) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend.alapján Önkormányzatunk a rendeletben meghatározott támogatás igénylés feltételeinek megfelelően a helyi védelmi bizottság részére az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 5.000 Ft fajlagos támogatásra jogosult. Ez idáig már beemelt támogatáson felül további 7.265 eFt összegben részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 720 eFt összeg került támogatásként biztosításra.
1. ***egyenleg: +35.734 eFt***

b)A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 229.387 eFt-tal növekedtek.

A Szombathelyi Köznevelési GAMESZ valamint a 18 óvoda összesen 29.532 eFt működési bevételi többletet realizált. Ezen bevételek az óvodák tekintetében az angol, a német nyelvi oktatáshoz, a zeneovi, és a táncoktatási szolgáltatásokhoz kapcsolódó befizetésekből származnak. A Szombathelyi Köznevelési GAMESZ vonatkozásában pedig alapvetően a közvetett szolgáltatások továbbszámlázott ellenértékéből és az áfa visszaigénylésből származik. Ugyancsak itt szerepel a nem szombathelyi lakcímmel rendelkező óvodások után a vidéki önkormányzatok által befizetett étkezési hozzájárulások bevételi többlete is.

Ezen többletbevételek a hozzá kapcsolódó kiadási előirányzatokra (vásárolt élelmezés, közvetített szolgáltatások) kerültek felhasználásra.

A kiadási előirányzatok várható maradvány összegeinek (élelmezési és energia költségek maradványa, 68.750 eFt) átcsoportosítása történt meg a beruházási kiadások előirányzatára. A tervezett feladatok: Weöres Sándor Óvoda tetőbevilágító ablak csere, Mesevár Óvoda balesetveszélyes kerítés átépítése, Hétszínvirág Óvoda pergola építés, kisebb beruházási feladatok több óvodát érintően: füstelvezető ablak beépítése, étkezési modul és kártyás rendszer bevezetése, balesetveszélyes burkolatok cseréje, tetőjavítások, esőelvezető rendszer javítása, stb.) Technikai jellegű átcsoportosítások is történtek alapvetően az óvodák tekintetében, az éven túl használt tárgyi eszközök beszerzésének kiadásait a beruházások között kell elszámolni.

Működési többletbevétel keletkezett a Mesebolt Bábszínház esetében, a Színházi Olimpia, és Lázár Ervin program megvalósítása kapcsán. Így az intézmény saját bevételét összességében 22.826 e Ft-tal növekedett. A bevételek a fent nevezett programokhoz kapcsolódóan a fellépő művészek és együttesek kiadásaira biztosított fedezetet.

Az előadások megvalósításához szükséges fény és hangtechnikai és asztalos gépek beszerzése történt meg, így a dologi kiadások előirányzatából a beruházási kiadások előirányzatára történt átcsoportosítás.

A Savaria Szimfonikus Zenekar működési többletbevétele 21.619 eFt, a felhalmozási többletbevétele pedig 3.100 eFt. A bevételek külföldi fellépésekből, szponzori támogatásból, és hangszer értékesítésből adódtak. A felhasználás dologi kiadásokon és a beruházások előirányzatán történt. Beszerzésre kerültek szakmai zenei eszközök és hangszerek.

A Berzsenyi Dániel Könyvtár bevételi többletet realizált (összesen 23.966 eFt)a biztosító által fizetett kártérítési összegből, áfa visszaigénylésből és több szakmai pályázati bevételből. Az intézményi működési többletbevételt tűzivíz nyomásfokozószivattyú cseréjére, burkolat javításokra, bejárati ajtó javításra fordította.

A pályázati pénzeszközök a pályázati kiírások feltételeinek megfelelve kerülhetnek felhasználásra, így az ahhoz kapcsolódó kiadási előirányzatok kerültek megemelésre.

A Savaria Múzeum működési bevételi előirányzata saját hatáskörben megemelésre került több szakmai pályázaton elnyert bevétel összegével mind a működés, mind pedig a felhalmozás tekintetében, összesen 37.469 eFt. A pályázaton nyert pénzösszegből egyrészt a pályázati kiírásokban szereplő kifizetések történtek meg, másrészt pedig a múzeum szakmai gyűjteményének gyarapítása történt meg.

A Pálos Károly Szociális Szolgáltató Központ és Gyermekjóléti Szolgálat intézményi többletbevétele elsősorban az ellátási díjak többletbevételéből, kistérségi települések társulási megállapodás alapján megtérült fizetési kötelezettségeikből, bérleti díjbevétel többletéből, jelzőrendszeres házi segítségnyújtás ellátásához kapott alap és teljesítmény támogatásból származik (26.015 eFt).

A többlet elsősorban a működéshez szükséges dologi kiadások fedezetére szolgál.

A személyi juttatások és a munkaadókat terhelő járulékok előirányzatának várható maradvány összege átcsoportosításra kerül a felújítások előirányzatára (28.324 eFt), mivel a Családok Átmeneti Otthonában a leromlott állapotú lakások elektromos hálózatának felújítása (8 lakás esetében) vált szükségessé, illetve a csőtőrések megelőzését 3 lakásban kell biztosítani.

A Szombathelyi Egészségügyi és Kulturális Intézmények Gazdasági Ellátó Szervezet többletbevétele elsődlegesen a közvetített szolgáltatások ellenértékéből (egészségügyi alapellátáshoz kapcsolódóan a háziorvosok és fogorvosok által térített) származik, felhasználása a dologi kiadások előirányzatain történik.

Működési célú támogatás államháztartáson belülről az Egészségfejlesztési Iroda szakmai feladatainak működési támogatására a Belügyminisztérium Országos Kórházi Főigazgatósága 25.200 eFt-ot biztosított.

Előirányzat átcsoportosítás történt a beruházási kiadásokról 5.700 eFt összegben, a dologi kiadásokról pedig 23.600 eFt összegben a felújítások kiadási előirányzatára. Az átcsoportosítás az alábbi felújítások megvalósítása miatt vált szükségesés: Rumi u. rendelőben gázkazán csere, Szűrcsapó u. rendelőben álmennyezet kialakítása történt meg a fűtési terület csökkentése érdekében, valamint energia takarékos ledes fényforrás került beépítésre, a Deák F. u. rendelőben pedig a gyermekorvosi rendelők átalakítása történt meg.

Az Egyesített Bölcsődei Intézmény a vidéki gyermekek után kiszámlázott alapellátás többletbevételét illetve az ellátottak által fizetett térítési díj többletét emelte be (19.400 eFt) és 5.849 e Ft szakképzési hozzájárulást kapott tanulószerződéssel rendelkező tanulók béréhez.

A többletbevétel beemelése dologi, és felhalmozási kiadásokra történt (élelmiszer vásárlás, favágás, tornaszoba kialakítás, világítás csere ledes lámpákra, gyermekfürdő felújítás, ablakok vásárlás-cseréje, számítógép beszerzés, fénymásoló gép beszerzés, ipari mosógép-szárítógép beszerzése, stb…..).

Kiadási előirányzat átcsoportosítás a várható maradványok terhére történt. Tervezett felhasználása (17.535 eFt): Napraforgó Bölcsőde lapostető szerkezet hő és vízszigetelése.

A Vásárcsarnok a 271/2023. (IX.28.) Kgy.számú határozat alapján az önkormányzattal kapott támogatás címén rezsi kompenzációban részesül, így ehhez igazodóan indokolt a bevételi és kiadási előirányzatainak rendezése (intézményi működési bevétel és dologi kiadás csökkenés).

Kiadási előirányzat átcsoportosítás vált szükségessé a betöltetlen takarítói álláshelyek miatt a feladat ellátás érdekében (személyi juttatások és járulékainak zárolása a dologi kiadások előirányzatának pedig a megemelése).

A Polgármesteri Hivatal 11.987 e Ft működési bevételi többlete a rendezvényszervezés bevételéből, ebrendészeti telep bevételéből, biztosító kártérítéséből, bérleti díjbevételből stb. tevődik össze. Mezőőri szolgálat működéséhez kapott támogatásban és a diákmunka után járó bértámogatásában is részesült a Hivatal. A fenti összegekkel a kiadási előirányzatok is megemelésre kerültek az intézmény költségvetésében.

 ***b) egyenleg: 0 eFt***

***c)A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú előirányzat 27.631 eFt összeggel a felhalmozási célú előirányzat pedig 262.622 eFt növekedett.

* A Honvédelmi Minisztériumtól – támogatói okirat alapján – további 26.741 eFt összegű támogatásban részesültünk a Szombathelyi Uszoda megnövekedett energiaköltségeinek kompenzálására. Az összeg átadásra kerül az üzemeltető VASIVÍZ Zrt. részére.
* A Vasutas Települések Szövetségétől kapott 150 eFt összegű támogatás a „Kommunális és Kommunális, városüzemeltetési és környezetvédelmi kiadások - Egyéb kiadások” tételsoron került elszámolásra, ezért a kiadási előirányzat megemelése is megtörtént.
* Az „Utcaművészeti programok megrendezésének támogatására” 200 eFt összeg, a „Bloomsday nap megrendezésének támogatására” pedig 540 eFt összeg érkezett. A többletbevétel a programokhoz kapcsolódó kiadásokra biztosított fedezetet, melyek az „Egyéb kulturális kiadások” költségvetési tételsoron kerültek elszámolásra, így ezen előirányzat összegének megemelése történt meg.
* Pénzügyi megállapodás alapján a „Vízmellék u. útfejlesztési hozzájárulás” címén 17.950 eFt összeg folyt be önkormányzatunk számlájára. Ezen összegből a fejlesztéshez kapcsolódó kiadási előirányzat – Járdafenntartási kiadások – került megemelésre.
* Megtörtént az MVP Sárdi ér út elnevezésű projekt szakmai és pénzügyi beszámolójának benyújtása. A fel nem használt támogatási összeg 235.232 eFt visszafizetésre került, amely összeget a SZOVA Zrt. utalt át önkormányzatunk számlájára. Ennek megfelelően a bevételi és kiadási előirányzatok módosítása megtörtént.
* A „TOP-6.4.1-15-SH1-2019-00003 Szombathely és Vép településeket összekötő kerékpárút megépítése” és a „TOP-6.4.1-15-SH1-2019-00004 Szombathely és Balogunyom településeket összekötő kerékpárút megépítése” projekthez kapcsolódó többletbevételek összege összesen 552 eFt. Ezen összeggel a „Projektek - önerő, hozzájárulás, előkészítés” költségvetési tételsor előirányzata került megemelésre.
* Mind a bevételi, mind a kiadási előirányzatok közé beemelésre került a „EIT Urban Mobility TICER pályázat” támogatási összege, mely 8.888 eFt.

***c)egyenleg: 0 eFt***

***d) A*** ***működéshez és felhalmozáshoz kapcsolódó*** – jelen módosításban beemelésre kerülő - ***többletbevételek*** összege mindösszesen 266.853 eFt-al került csökkentésre.

* A „Köztemetés költségeinek megtérüléséből”, „Köztemetés költségeinek megtérülés más önkormányzattól” és a „Köztemetés bevételéből” származó többletek a „Segély önkormányzati támogatásból” tételre kerültek beemelésre összesen 7.176 eFt összegben.
* A „Közösségi Bérlakás Rendszer – lakbér bevétel” működéséhez kapcsolódó többletbevétel összege - mely 9.047 eFt - beemelésre került a Közösségi Bérlakás Rendszer kiadási előirányzatára.
* A 2023. évi teljesítési adatok alapján a „Vásárok bevétele” költségvetési tételsor jelentkező többletbevétel 11.624 eFt, a „Vásárokhoz kapcsolódó közterület foglalási díjbevétel” költségvetési tételsoron jelentkező többletbevétel pedig 7.107 eFt. Ezen összegekkel a „Vásárok, rendezvények, karácsonyi díszkivilágítás” kiadási előirányzat került megemelésre.
* A 2023. évi teljesítési adatok alapján rendezésre (csökkentésre) kerültek a „Viziközmű és szennyvízközmű használati díjbevételhez” kapcsolódó bevételi és kiadási előirányzatok is mindösszesen 559.074 eFt összegben.
* A finanszírozási műveletek bevételi és kiadási előirányzata között a 2024. évi költségvetési támogatási előleg 257.267 eFt összegének elszámolása történt meg.
1. ***egyenleg: 0 eFt***
2. ***A Polgármesteri rendelkezések alapján történt előirányzat átcsoportosítások:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Önkormányzati felhalmozási kiadások – TOP-6.1.5-2019-00002 Ferenczy u. hiányzó szakaszának építése - hozzájárulás | +2.100 |
| Önkormányzati felhalmozási kiadások- TOP-6.4.1-15-2019-00003 Szombathely és Balogunyom településeket összekötő kerékpárút megépítése - hozzájárulás | -2.100 |
| Önkormányzati felhalmozási kiadások – Északi iparterület - közművesítések finanszírozása, fejlesztések finanszírozása, tanulmányterv készítése | +1.322 |
| Tartalékok - energia árak növekedése miatt képzett tartalék | -1.322 |
| Szociális ágazat kiadásai – Szociális Szolgáltatók Közhasznú Egyesülete - támogatás | +150 |
| Szociális ágazat kiadásai – Bursa Hungarica felsőoktatási ösztöndíj | -150 |
| Egyéb, más ágazathoz nem sorolható intézmények és feladatok kiadásai – Önkormányzati nagyrendezvények - Savaria Karnevál megrendezése, kulturális rendezvények, fesztiválok megrendezése (Savaria Turizmus Nkft., Egyéb kiadások, stb…) | +350 |
| Tartalékok- energia árak növekedése miatt képzett tartalék | -350 |
| Egyéb, más ágazathoz nem sorolható intézmények és feladatok –Polgármesteri Hivatal | +7.923 |
| Egyéb, más ágazathoz nem sorolható intézmények és feladatok kiadásai – EIT Urban Mobility TICER pályázat önerő és támogatás | -7.923 |
| Egyéb, más ágazathoz nem sorolható intézmények és feladatok –Polgármesteri Hivatal (adóellenőrzés) | +1.651 |
| Egyéb, más ágazathoz nem sorolható intézmények és feladatok kiadásai – Bankköltség | -1.010 |
| Egyéb, más ágazathoz nem sorolható intézmények és feladatok kiadásai – Könyvvizsgálói költség | -641 |
| Oktatási ágazat kiadásai – „Szombathely visszavár”- ösztöndíjrendszer | -200 |
| Oktatási ágazat kiadásai – Óvodai ellátó rendszerben prognosztizált munkaerő-hiány kezelése |  -700 |
| Oktatási ágazat kiadásai – Versenyek, rendezvények, támogatások | +900 |
| Egyéb, más ágazathoz nem sorolható intézmények és feladatok –Rendőrség támogatása | +2.000 |
| Tartalékok - energia árak növekedése miatt képzett tartalék | -2.000 |
| Szociális ágazat kiadásai - Alpokalja Nagycsaládos Egyesület Szombathely támogatása | +500 |
| Szociális ágazat kiadásai - Segély önkormányzati támogatásból | -500 |
| Út-híd fenntartási kiadások – Hézagkiöntés | -500 |
| Út-híd fenntartási kiadások – Kátyúkár-önerő biztosítása | +500 |
| Önkormányzati felhalmozási kiadások – MVP ügyleti kamatfizetési kötelezettség | +18.758 |
| Tartalékok - energia árak növekedése miatt képzett tartalék | -18.758 |
| Sport ágazat kiadásai – Egyéb sportcélú kiadások, támogatások | +1.000 |
| Tartalékok - energia árak növekedése miatt képzett tartalék | -1.000 |
| Oktatási ágazat kiadásai – Pedagógus kitüntetések | +63 |
| Oktatási ágazat kiadásai – Városi pedagógus nap, tanévnyitó ünnepség | -63 |
| Egyéb, más ágazathoz nem sorolható intézmények és feladatok kiadásai – Nemzetközi kapcsolatok | -320 |
| Egyéb, más ágazathoz nem sorolható intézmények és feladatok kiadásai – Polgármesteri keret | -172 |
| Egyéb, más ágazathoz nem sorolható intézmények és feladatok kiadásai - Polgármesteri Hivatal kiadásai  | +246 |
| Egyéb, más ágazathoz nem sorolható intézmények és feladatok kiadásai – Polgármester, alpolgármesterek, tanácsnokok, választott képviselők és bizottsági tagok juttatásai | +246 |
| Út-híd fenntartási kiadások – Foltos bevonat | -25.000 |
| Út-híd fenntartási kiadások – Zárt csapadék csatorna fenntartása | +25.000 |
| Út-híd fenntartási kiadások – Hézagkiöntés | -7.500 |
| Kommunális, városüzemeltetési és környezetvédelmi kiadások- Szökőkutak előre nem látható hibaelhárítása | +7.500 |
| Sport ágazat kiadásai – Gyermek és ifjúsági sport támogatása | +6.000 |
| Tartalékok - energia árak növekedése miatt képzett tartalék | -6.000 |
| Út-híd fenntartási kiadások – Foltos bevonat | -1.964 |
| Út-híd fenntartási kiadások – Helyreállítások (teljes pályaszerkezet csere) | -21.236 |
| Út-híd fenntartási kiadások – Kerékpárút fenntartás | -30.637 |
| Út-híd fenntartási kiadások – Szegélyek javítása, akadálymentesítés | -10.000 |
| Út-híd fenntartási kiadások – Hidak, műtárgyak üzemeltetése (lemosása) | -5.000 |
| Út-híd fenntartási kiadások - Hídfenntartás | -5.006 |
| Út-híd fenntartási kiadások - Járdafenntartás | -25.157 |
| Út-híd fenntartási kiadások – 4 parkoló kialakítása, javítása (Éhen Gyula téri, Szűrcsapó u. 6-8. mögötti, Barátság u. 17-19. melletti, Bartók Béla krt. 40. előtti) | +99.000 |
| Egyéb, más ágazathoz nem sorolható intézmények és feladatok kiadásai – Nemzetiségi Önkormányzatok támogatása | +300 |
| Tartalékok - energia árak növekedése miatt képzett tartalék | -300 |
|  |  |
| Kommunális, városüzemeltetési és környezetvédelmi kiadások - Illegális hulladéklerakás | -12.289 |
| Kommunális, városüzemeltetési és környezetvédelmi kiadások - Települési hulladékkezelés és köztisztasági tevékenység és hó eltakarítás | +12.289 |

**e*) egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

Végrehajtásra került a 243/2023. (X.25.) SzLB sz.határozat alapján 1.900 eFt összegben előirányzat átcsoportosítása a „Kariatida tanulmányi támogatás rendszerének működtetése -„Szombathely Szent Márton városa„ Gyebrovszki János Alapítvány” tételsorról a „Szociális és köznevelési intézmények év végi karácsonyi ajándékozás és rászoruló kiskorú gyermeket nevelő családok év végi karácsonyi ajándékozása” tételsorra.

A 244/2022. (X.25.) SzLB sz. határozat alapján szociális és köznevelési intézmények részére év végi karácsonyi ajándékozásra a „Segély önkormányzati támogatásból” tételsor terhére 4.400 eFt összegű támogatás nyújtására került sor, így az előirányzat részben átcsoportosításra került az érintett intézmények költségvetésébe, részben pedig a „Szociális és köznevelési intézmények év végi karácsonyi ajándékozás és rászoruló kiskorú gyermeket nevelő családok év végi karácsonyi ajándékozása” tételsorra.

Az 52/2023. (X.24.) BKKB határozat alapján 300 eFt összeg átcsoportosításra került a „Bűnmegelőzési és katasztrófavédelmi kiadások; egyéb kiadások, támogatások” tételsorról a Polgármesteri Hivatal költségvetésébe. Az átcsoportosítás célja a határozatban foglaltaknak megfelelően a Közterület felügyelet részére a belváros közbiztonság megerősítése érdekében túlszolgálat elrendelésének költségeihez és egyéni ruházat beszerzés költségeihez való hozzájárulás.

A szakmai bizottságok által hozott határozatok (137-140/2023.(X.24.) KOCB sz. határozatok, és a 96/2023. (IX.26.) KOCB sz. határozat) alapján meghatározott tételek átcsoportosításra kerültek az ágazatok előirányzatairól az intézményi (Szombathelyi Köznevelési GAMESZ) költségvetési előirányzatok közé. E módosítások többletforrás igénnyel nem jártak.

***f) egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek. (Jelentősebb nagyságrendűnek tekintendő tételek bemutatása.)

* Az „egyéb kulturális rendezvények” tételsor 2023. évi tényleges teljesítési adatainak figyelembevétele mellett javasolt 612 eFt összeg átcsoportosítása a „Savaria Karnevál megrendezése, kulturális rendezvények, fesztiválok megrendezése (Savaria Turizmus Nkft., egyéb kiadások, stb.)” tételsorról.
* A 2023. évi elszámolások alapján a „Szünidei gyermekétkeztetés” tételsorról 264 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A „Projektek - önerő, hozzájárulás, előkészítés” tételsorról 3.063 eFt átcsoportosításra került a „RRF-1.1.2-21-2021-0007 Demográfiai és köznevelési bölcsődei nevelés fejlesztése Új bölcsőde építése Szombathely Szentkirályi városrészen – hozzájárulás” tételsorra. Ezen összegből az EON csatlakozási díj kiadásai kerültek kifizetésre.
* 277 eFt összeg került átcsoportosításra a Polgármesteri Hivatal költségvetésébe, a „Aktív időskor Szombathelyen program” Hivatalban felmerült költségeinek finanszírozása érdekében az azonos elnevezésű költségvetési előirányzat terhére.
* A BM támogatás - belterületi útfejlesztések, Gyöngyöspatak hídrekonstrukció, vásárcsarnok környékének rekonstrukciója, kapcsolódó parkolók kialakítása, Víztorony és környezetének fejlesztése II.ütem tételsorra 6.922 eFt összeg került átcsoportosításra a hozzájárulás tételsorról, mivel a projekt támogatói okiratának módosítására került sor, így az elszámolható és nem elszámolható kiadásokat ennek megfelelően volt indokolt rendezni.
* A TOP Plusz 1.3.1.-2022-00001 Fenntartható városfejlesztés Szombathelyen elnevezésű projekt előirányzatából 1.771 eFt összeg került átcsoportosításra a Polgármesteri Hivatal költségvetésébe, a projektben elszámolható személyi juttatások és járulékai fedezetének biztosítása érdekében.
* Az „ITM támogatás - Zanati kerékpárút fejlesztése – hozzájárulás” tételsorra 762 eFt összeg került átcsoportosításra a „Projektek - önerő, hozzájárulás, előkészítés” tételsorról, a projekthez kapcsolódó egyéb kiadások (telek kialakítási díj, eljárási díj, stb.) finanszírozása érdekében.
* Az „Egyéb működési célú átvett pénzeszköz - INTERREG Europe OD4GROWTH pályázat önerő és támogatás” tételsorról könyvelés technikai szabályoknak megfelelően a támogatás „hazai finanszírozású” előirányzata az „Egyéb működési célú támogatások bevételei államháztartáson belülről” bevételi előirányzatok közé került átvezetésre 7.692 eFt összegben.
* A TOP-6.4.1-15 SZMJV kerékpárosbarát fejlesztése projekt elszámolás alapján keletkezett visszafizetési kötelezettség 899 eFt. A kiadás forrása a „Projektek - önerő, hozzájárulás, előkészítés” költségvetési tételsorról történő átcsoportosítással biztosított.
* A számviteli szabályok szerint a beruházásokhoz és a TOP projektekhez kapcsolódó fordított áfa tételek összegei – több költségvetési tételsor vonatkozásában - átcsoportosításra kerültek a beruházások és projektek önálló költségvetési tételsoráról a beruházásokhoz és projektekhez kapcsolódó fordított áfa tételsorra.
* Az Óvodák és a Köznevelési Gamesz költségvetésében tervezett előirányzatok között történt átcsoportosítások kerültek rendezésre. Mindösszesen 562 eFt összegben. Az átcsoportosított tételek az alábbiak:
* pedagógus továbbképzések előirányzata,
* sajátos nevelési igényű gyermekek ellátására kapott támogatások előirányzata.
* Az „Északi iparterület fejlesztéséhez vállalt kötelezettségek” előirányzatának átcsoportosítása történt meg 240.000 eFt összegben a „VASIVÍZ ZRt. elsődleges tevékenység támogatása” új költségvetési tételsorra, így megteremtve a közgyűlés által jóváhagyott üzleti tervben szereplő önkormányzati támogatás egy részének fedezetét.
* A „Kalandváros óvodai és iskolai csoportok által történő szervezett látogatásának támogatása” költségvetési tételsoron rendelkezésre álló 2.000 eFt összegű előirányzat átcsoportosításra került a Köznevelési GAMESZ költségvetésébe.
* Az INTERREG Europe OD4GROWTH pályázatelnevezésű projekt előirányzatából 4.539 eFt összeg került átcsoportosításra a Polgármesteri Hivatal költségvetésébe, a projektben elszámolható személyi juttatások és járulékai fedezetének biztosítása érdekében.

***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: + 35.734 eFt***
2. **Közgyűlési határozatok alapján biztosított tételek**
* Végrehajtásra került a ***276/2023. (IX.28.) Kgy. számú határozat***, mely alapján 4 óvodában pedagógiai asszisztens foglalkoztatásához kapcsolódó, 2023. évre vonatkozó bérfedezet biztosításra került.

***(egyenleg: -4.158 eFt)***

* A 2023. évi költségvetési rendelet II. számú módosításában a Közgyűlési döntést igénylő többletkiadások között a Vásárcsarnok– bérfejlesztés 2023. szeptember 1. napjától címén az intézmény költségvetésében 2.458 eFt került biztosításra. A ***270/2023. (IX.28.) Kgy. számú határozat***, és előterjesztése a 2023. szeptember 1-jei hatállyal egységesen havi 50.000 Ft-os béremelés szükséges forrásaként azonban csak 1.017 eFt-ról rendelkezik, így a különbözet elvonása javasolt az intézmény költségvetéséből.

***(egyenleg: +1.441 eFt)***

* Végrehajtásra került a ***374/2023. (XI.30.) Kgy. számú határozat***, mely alapján az Egészségügyi és Kulturális GESZ költségvetésében 18.063 eFt biztosításra került 6 fő jogviszonyának megszüntetésével kapcsolatos költségek fedezetére.

***(egyenleg: -18.063 eFt)***

* Végrehajtásra került a ***423/2023. (XII.14.) Kgy. számú határozat***, mely alapján a város külterületein végzett parkfenntartási szolgáltatás elvégzésére a 142/2023.(IV.27.) Kgy.sz. határozat alapján nyújtott 55.000 eFt előleg összegével megemelve bruttó 655.000 eFt keretösszeg került biztosításra.

***(egyenleg: -55.000 eFt)***

* A ***204/2023. (VI.15.) Kgy. számú határozat*** alapján a belterületi vaddisznók okozta problémák kezelésének kiadásai fedezetére 2.283 eFt összeg került biztosításra az „Erdő és vadgazdálkodási kiadások” tételsoron.

***(egyenleg: -2.283 eFt)***

* Az ***54/2023. (II.23.) Kgy.sz. határozatban*** döntés született arról, hogy az egészségügyi alapellátás háziorvosai és fogorvosai részére 2023. január 1. napjától 2023. december 31. napjáig terjedő időre rezsitámogatás kerül biztosításra. A Szombathelyi Egészségügyi és Kulturális Intézmények Gazdasági Ellátó Szervezete kimutatása (2023. szeptember 1 – december 31. elszámolás) alapján az intézmény költségvetésében átcsoportosítással került biztosításra 6.037 eFt összeg az „Egészségügyi ágazat kiadásai - Háziorvosok rezsikompenzációja” tételsor terhére.

***(egyenleg: 0 eFt)***

* A ***266/2023. (IX.28.) Kgy.sz. határozat*** alapján a VASIVÍZ ZRt. részére nyújtott támogatás előirányzatainak összevezetése történt meg.

***(egyenleg: 0 eFt)***

1. ***A közgyűlési határozatok alapján biztosított tételek összevont egyenlege: -78.063 eFt***

**III. A 2023. évi teljesítési adatok alapján a költségvetésben egyenleget befolyásoló bevételi többletek, elmaradások bemutatása.**

1. **MŰKÖDÉSI CÉLÚ TÁMOGATÁSOK ÁLLAMHÁZTARTÁSON BELÜLRŐL ÉS KÖZHATALMI BEVÉTELEK**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Kormányzati támogatás - Gyermek és szociális étkeztetés 2023. II. félévi tartalékára - bevétel zárolása  | -300.000 |
| Termőföld bérbeadásából származó bevétel többlete | +859 |
| Építményadó bevétel rendezése | -45.210 |
| Helyi iparűzési adó bevétel többlete | +2.267.181 |
| Idegenforgalmi adóbevétel többlete | +3.959 |
| Egyéb adó és bírságok, pótlékok bevétel többlete | +14.101 |
| Környezetvédelmi bírság bevétel többlete | +72 |
| Egyéb közhatalmi bevételek többlete | +1.135 |
| **Összevont egyenleg** | **+1.942.097** |

**B.) Vagyongazdálkodási bevételek**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Vagyongazdálkodási bevétel többlete | +221.336 |
| Nyugdíjas Bérlők Háza befizetés többlete | +28.100 |
| Részesedések megszűnéséhez kapcsolódó bevétel többlete | +2.700 |
| **Összevont egyenleg** | **+252.136** |

**C.) Működési bevételek előirányzatainak rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Tavak haszonbérbe adása | +905 |
| Egyéb bevétel | +14.690 |
| ELAMEN Rt., és egyéb bérleti díjak | +10.643 |
| Szombathelyi Neumann J.Ált.Isk. területén 3 db műfüves labdarúgó pálya éves karbantartási, továbbszámlázott költségének megtérítése | +403 |
| Biztosító térítése, egyéb kártérítés, kötbér | -429 |
| SZOVA Zrt. parkolás-gazdálkodásból származó bevétel | +150.959 |
| Egyéb működési célú bevétel | +5.727 |
| Földhaszonbérlet | +9 |
| Bérleti díj | +8.324 |
| Közterület foglalás | +10.206 |
| Szent Márton kártya értékesítése | +26 |
| Út-igénybevételi díj | -487 |
| Kamatbevételek- Szombathelyi Sportközpont és Sportiskola Nkft. tagi kölcsön után | +4.096 |
| Kamatbevételek - Önkormányzat | +211.260 |
| Támogatások elszámolása – államháztartáson kívülről | +8 |
| **Összevont egyenleg** | **+416.340** |

**D.) Felalmozási célú támogatások államháztartáson kívülről előirányzatainak rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Munkáltatói kölcsön visszatérülése | -1.001 |
| Lakáskölcsöntörlesztés | -16 |
| **Összevont egyenleg** | **-1.017** |

**A III./A – D. pontok összegzése:**

|  |  |
| --- | --- |
| **Megnevezés** | **Összeg (ezer forintban)** |
| A.) Működési célú támogatások államháztartáson belülről és Közhatalmi ***bevételek***  | **+1.942.097** |
| B.) Vagyongazdálkodási ***bevételek*** | **+252.136** |
| C.) Működési ***bevételek*** előirányzatainak rendezése  | **+416.340** |
| D.) Felalmozási célú támogatások államháztartáson kívülről előirányzatainak rendezése  | **-1.017** |
| **Összevont egyenleg**  | **+2.609.556** |

**III. Költségvetési egyenleget befolyásoló bevételi tételek egyenlege: +2.609.556 eFt.**

**IV. Költségvetési egyenleget befolyásoló kiadási tételek, tartalékok egyenlege**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Kerekítési különbözetek rendezése | -5 |
| Évközi tervezések, útfelújítás tervezések, egyéb tervezések | -287 |
| Közvilágítás díja (rendszerhasználati díjak évközbeni változása miatt) | -17.158 |
| Szociális ágazat kiadásai - Posta költség | -227 |
| Közösségi Bérlakás Rendszer | -138 |
| Egyesített Bölcsődei Intézmény - csőtörés helyreállítási költségeinek biztosítása | -1.577 |
| Központi költségvetés részére visszafizetési kötelezettség (a 2022.évi feladatlapu támogatások elszámolása után) | -1.358 |
| Nyugdíjas Bérlők Háza - használatba vételi díj visszafizetése | -1.200 |
| Út-híd fenntartási kiadások 2024. évi útfelújítási program | -400.000 |
| Felhalmozási kiadások- 2024. évi útfelújítási program | -400.000 |
| Általános tartalék zárolása | +152 |
| Tartalék - iparűzési adóelőleg visszafizetés zárolása | +450.000 |
| Tartalék - energia árak növekedése miatt képzett tartalék zárolása | +187.802 |
| Tartalék - gyermek és szociális étkeztetés II. félév kormányzati támogatás terhére zárolása | +62.800 |
| **Összevont egyenleg** | **-121.196** |

**IV.Költségvetési egyenleget befolyásoló kiadási tételek, tartalékok egyenlege: -121.196 eFt**

**V. Bevételi és kiadási előirányzat zárolása**

A ”Tagi kölcsön visszatérülése (önkormányzati cégek energiaköltségének átmeneti rendezésére” költségvetési tétel 700.000 eFt összegű előirányzata mind a bevételek, mind pedig a kiadások között törlésre került.

**V. Egyenleg: 0 eFt**

**VI.A pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| **I. Utólagos tudomásulvételt jelentő tételek egyenlege** | **+35.734** |
| **II.Közgyűlési döntés alapján biztosított tételek egyenlege** | **-78.063** |
| **III. Költségvetési egyenleget befolyásoló bevételi tételek egyenlege** | **+2.609.556** |
| **IV.Költségvetési egyenleget befolyásoló kiadási tételek, tartalékok egyenlege (megtakarítások)** | **-121.196** |
| **V. Bevételi és kiadási előirányzatok zárolása** | **0** |
| **Összevont egyenleg**  | **+2.446.031** |

Az Önkormányzat a 2023. évi fegyelmezett gazdálkodással, helyi adóban elért többletbevételekkel, további vagyonértékesítésekkel 2.446.031 eFt összegű pozitív egyenleggel megteremtette a forrását a korábbi években vállalt kötelezettségek 2024. évi finanszírozására.

**VII.Létszám előirányzat**

* Végrehajtásra került a 276/2023. (IX.28.) Kgy. számú határozat, mely alapján 4 óvodában pedagógiai asszisztens foglalkoztatásához kapcsolódó létszám előirányzat biztosításra került.
* Végrehajtásra került a 345/2023. (X.26.) kgy.hat határozat, mely 2023. évre vonatkozóan az alábbiakról döntött: a Mesebolt Bábszínház szakmai létszáma 2023. november 1. napjától 1,5 főről 1,75 főre módosul.
* Szombathely Megyei Jogú Város Közgyűlése a 374/2023. (XI.30.) Kgy. számú határozatával döntött az alapellátáshoz kapcsolódó háziorvosi és házi gyermekorvosi ügyeleti feladatok Országos Mentőszolgálat részére történő átadásáról. A feladat 2023. december 1. napjával történő elkerülése miatt szakmai és technikai létszám csökkentése indokolt. Így az Egészségügyi és Kulturális Intézmények GESZ jóváhagyott 86 fő létszáma csökken 75 főre, ebből a szakmai létszám 53 főről 45 főre, a technikai létszám pedig 33 főről 30 főre.